C 157/6
ET
Euroopa Liidu Teataja
3.5.2023
ARVAMUSED
REGIOONIDE KOMITEE EUROOPA REGIOONIDE KOMITEE TÄISKOGU 153.
ISTUNGJÄRK, 8.2.2023–9.2.2023
Euroopa Regioonide Komitee arvamus teemal „Edusammud kestliku arengu eesmärkide rakendamisel“ (2023/C 157/02)
Raportöör:
Ricardo RIO (PT/EPP), Braga linnapea
EUROOPA REGIOONIDE KOMITEE
1. rõhutab piirkondade ja linnade pühendumist kestliku arengu eesmärkidele ning nende eesmärkide tähtsust Euroopa kestliku taastumise ja pikaajalise kestliku majanduskasvu jaoks.
Kestliku arengu eesmärgid moodustavad üldise kontseptsiooni võrdsema, õiglasema, kaasavama, kestlikuma ja vastupanuvõimelisema maailma saavutamiseks; 2. tõstab esile komitee aktiivset rolli kestliku arengu eesmärkide saavutamisel Euroopa tasandil.
Ühe olulise sammuna võeti eelmisel aastal vastu arvamus „Kestliku arengu eesmärkide saavutamine 2030. aastaks“, mis oli kooskõlas 2021. aasta juunis vastu võetud nõukogu järeldustega ja millele peavad järgnema täiendavad meetmed; 3. toonitab, et 2030. aasta tegevuskava rakendusetapp on jõudmas poole peale, ning rõhutab oma veendumust kestliku arengu eesmärkide kasulikkuses, eelkõige poliitika sidususe ja kaasatuse edendamiseks kõigil valitsemistasanditel; 4. peab kahetsusväärseks, et pandeemia, sõda Ukrainas, kasvav inflatsioon, energiakriis Euroopas ja muud hiljutised suundumused on viinud tagasilöökideni kestliku arengu eesmärkide saavutamisel.
Komitee rõhutab oma muret kliimameetmete aeglustumise ja suureneva vaesusriski pärast, eriti vähekaitstud rühmade, rändetaustaga inimeste ja pagulaste hulgas.
Kuid komitee kordab oma toetust sellele, et jätkuvalt keskendutaks kestliku arengu eesmärkidele ELi, riiklikul, piirkondlikul ja kohalikul tasandil vastavalt pädevustasandile; 5. on seisukohal, et kõiki kriiside lahendamiseks tehtud jõupingutusi ja algatusi tuleks vaadelda ka kui võimalust, et aidata kaasa ja anda uut energiat kestliku arengu eesmärkide elluviimisele; 6. kinnitab, et kestliku arengu eesmärgid on potentsiaalselt ainus terviklik tulevikukava, mis võiks tasakaalustada kõigil tasandil tekkivaid paljusid uusi raamistikke.
Nende raamistike hulgas on Pariisi kokkulepe, riiklikud taaste- ja vastupidavuskavad taaste- ja vastupidavusrahastu raames, bioloogilise mitmekesisuse konventsioon, ELi roheline kokkulepe, uus linnade tegevuskava jt.
Komitee rõhutab lisaks kestliku arengu eesmärkide terviklikkust ja universaalsust, sest need hõlmavad teadust, majandust, poliitikat, kodanikuühiskonda ja kõiki kodanikke kõigil valitsemistasanditel; 7. nõuab ELi jõulisemat osalemist ja üldist strateegiat kestliku arengu eesmärkide rakendamiseks.
Komitee juhib tähelepanu kohalike ja piirkondlike omavalitsuste rollile ja ressurssidele.
Kahjuks puuduvad riiklikes taaste- ja vastupidavuskavades aga viited kestliku arengu eesmärkidele ja territoriaalsele mõõtmele; 8. rõhutab, et üha rohkem Euroopa linnu ja piirkondi kasutab kestliku arengu eesmärke oma üldise majanduskasvu ja taastumisstrateegia toetamiseks.
See territoriaalne mõõde tuleb lisada ELi panusesse, mis esitatakse 2023. aasta septembris toimuval ÜRO kestliku arengu eesmärkide tippkohtumisel.
Komitee on seisukohal, et ÜRO kestliku arengu eesmärkide uued rakendusstrateegiad peaksid põhinema alt üles lähenemisviisil, kuna kohalik ja piirkondlik tasand võivad kasutada kaasavamat käsitust ka eri sidusrühmade kaasamisel kohapeal;